Iċ-ċimiterju tal-Addolorata, imlaqqam bħala wieħed mill-isbaħ ċimiterji fl-Ewropa, għandu storja ferm interessanti u li forsi ħafna ma jafux dwarha. Newsbook.com.mt tkellem ma' raġel, ammiratur ta' dan iċ-ċimiterju, li filwaqt li dawwarna maċ-ċimiterju, irrakkonta kif inbena. Il-Gvern Ingliż kien bagħat lill-Perit Emanuel Luigi Galizia jdur iċ-ċimiterji fl-Ewropa u minnhom jislet l-isbaħ kwalitajiet. Minn hemm, Galizia ġie ispirat biex jiddisinja dak li llum huwa magħruf bħala ċ-ċimiterju tal-Addolorata. Iċ-ċimiterju dam seba' snin jinbena, bejn l-1862 u l-1868. Madanakollu, ġie kkonsagrat sena wara, fl-1869. Huwa mibni fuq stil neogotiku, taħt id-direzzjoni tal-perit tal-Gvern ta' dak iż-żmien, Mikiel Busuttil. L-għolja li jinsab mibni fuqha hija magħrufa bħala Tal-Ħorr. #td_uid_3_5ee4e44145fc2 .td-doubleSlider-2 .td-item1{background:url(https://cdn.newsbook.com.mt/wp-content/uploads/2019/10/29134217/DSC_00411-80x60.jpg) 0 0 no-repeat}#td_uid_3_5ee4e44145fc2 .td-doubleSlider-2 .td-item2{background:url(https://cdn.newsbook.com.mt/wp-content/uploads/2019/10/29134228/DSC_0042-80x60.jpg) 0 0 no-repeat}#td_uid_3_5ee4e44145fc2 .td-doubleSlider-2 .td-item3{background:url(https://cdn.newsbook.com.mt/wp-content/uploads/2019/10/29134239/DSC_00432-80x60.jpg) 0 0 no-repeat}#td_uid_3_5ee4e44145fc2 .td-doubleSlider-2 .td-item4{background:url(https://cdn.newsbook.com.mt/wp-content/uploads/2019/10/29134207/DSC_0040-80x60.jpg) 0 0 no-repeat}#td_uid_3_5ee4e44145fc2 .td-doubleSlider-2 .td-item5{background:url(https://cdn.newsbook.com.mt/wp-content/uploads/2019/10/29134408/DSC_0054-80x60.jpg) 0 0 no-repeat}#td_uid_3_5ee4e44145fc2 .td-doubleSlider-2 .td-item6{background:url(https://cdn.newsbook.com.mt/wp-content/uploads/2019/10/29134613/DSC_00671-80x60.jpg) 0 0 no-repeat}#td_uid_3_5ee4e44145fc2 .td-doubleSlider-2 .td-item7{background:url(https://cdn.newsbook.com.mt/wp-content/uploads/2019/10/29134449/DSC_00591-80x60.jpg) 0 0 no-repeat}#td_uid_3_5ee4e44145fc2 .td-doubleSlider-2 .td-item8{background:url(https://cdn.newsbook.com.mt/wp-content/uploads/2019/10/29134438/DSC_0058-80x60.jpg) 0 0 no-repeat}#td_uid_3_5ee4e44145fc2 .td-doubleSlider-2 .td-item9{background:url(https://cdn.newsbook.com.mt/wp-content/uploads/2019/10/29134851/DSC_00872-80x60.jpg) 0 0 no-repeat}#td_uid_3_5ee4e44145fc2 .td-doubleSlider-2 .td-item10{background:url(https://cdn.newsbook.com.mt/wp-content/uploads/2019/10/29135054/DSC_0100-80x60.jpg) 0 0 no-repeat}#td_uid_3_5ee4e44145fc2 .td-doubleSlider-2 .td-item11{background:url(https://cdn.newsbook.com.mt/wp-content/uploads/2019/10/29135021/DSC_0097-80x60.jpg) 0 0 no-repeat}#td_uid_3_5ee4e44145fc2 .td-doubleSlider-2 .td-item12{background:url(https://cdn.newsbook.com.mt/wp-content/uploads/2019/10/29134156/DSC_00391-80x60.jpg) 0 0 no-repeat}#td_uid_3_5ee4e44145fc2 .td-doubleSlider-2 .td-item13{background:url(https://cdn.newsbook.com.mt/wp-content/uploads/2019/10/29134009/DSC_01181-80x60.jpg) 0 0 no-repeat} 1 minn 13 Ritratt: Miguela Xuereb Malli wieħed jidħol, immedjatament jara 13-il arkata. Dawn jissimbolizzaw lil Ġesù u l-appostli. Intant, il-fatt li ċ-ċimiterju huwa mibni fuq għolja, ifakkarna fl-għolja tal-Golgota. Aqra: €8,000 għal qabar fiċ-ċimiterju tal-Addolorata 350,000 persuna midfuna Fiċ-ċimiterju tal-Addolorata hemm mat-350,000 persuna midfuna. Propju ftit inqas mill-popolazzjoni kurrenti tal-pajjiż. Meta wieħed iżur dan iċ-ċimiterju jara bosta oqbra u kappelli tal-familji. Hemm midfunin persuni li ġejjin minn kull sezzjoni tas-soċjetà. Wieħed isib Prim Ministri, Imħallfin, Maġistrati u poeti. Iżda wieħed isib ukoll persuni komuni, u anke dawk fost l-ifqar tas-soċjetà. X'inhuma l-kwalitajiet interessanti taċ-ċimiterju? Kwalità interessanti li għandu dan iċ-ċimiterju huma l-istatwi u l-monumenti uniċi fuq għexieren ta' oqbra. Madanakollu, l-immodernizzar u l-moda tal-produzzjoni tal-massa qed taħkem lil dan iċ-ċimiterju uniku. Dan hekk kif illum il-ġurnata, il-monumenti u l-istatwi kważi kollha huma l-istess. Intant, bħalissa ċ-ċimiterju ttieħed f'idejn Campo Santo li qed tirrestawra u tkabbar iċ-ċimiterju. B'kollox se jkunu qed jiżdiedu 2,880 qabar ġdid wara investiment ta' aktar minn €17-il miljun. Se jsir ukoll restawr tal-kappella u l-grada taċ-ċimiterju. Dawn l-oqbra se jkunu qed jiżdiedu mas-16,000 li hemm bħalissa. Ix-xogħol fuq l-oqbra se jsir fuq perjodu ta' tliet snin. Dan ix-xogħol se jsir fuq l-istess stil li bih mibni dan iċ-ċimiterju jiġifieri fuq l-istil Neo Gotiku. Ritratti: 2,880 qabar ġdid fl-Addolorata Kull min jixtieq li jixtri qabar jista' jagħmel kuntatt mad-Dipartiment tas-Saħħa. .td_uid_5_5ee4e44158e21_rand.td-a-rec-img{text-align:left}.td_uid_5_5ee4e44158e21_rand.td-a-rec-img img{margin:0 auto 0 0}